RUUMI KASUTUSLEPING

Kolga-Jaanis 16.02.2024

**Kolga-Jaani Kool**, registrikood 77001338, asukohaga Kolga-Jaani, Viljandi mnt 1a, Viljandi vald, Viljandi maakond (edaspidi kool), esindaja direktor Hasso Kukemelk, kes esindab Kolga-Jaani Kooli põhimääruse alusel ühelt poolt

ja

**Silver Tamm**, Noored Kotkad peavanem, (edaspidi ruumi kasutaja), teiselt poolt, koos nimetatud “lepingupooled” või “pooled”, sõlmisid käesoleva lepingu alljärgnevas:

**1. Lepingu objekt**

1.1 Käesoleva lepingu objektiks on kooli spordihoone.

1.2 Ruumi kasutaja võib pinda kasutada ainult eelnevalt kooskõlastatud tegevusteks ja kokkulepitud mahus Noorte Kotkaste ja Kodutütarde laagri läbiviimiseks 16.02. - 18.02.2024.

**2. Ruumide kasutamise tasu**

2.1 Ruumide kasutamise eest tasub Kaitseliit vastavalt esitatud arvele 700 eurot koos toitlustusega hiljemalt 10 päeva jooksul pärast arve esitamist.

**3. Poolte õigused ja kohustused**

3.1 Koolil on õigus:

1) kontrollida ruumi sihipärast kasutamist ja hooldamist ning teha ettepanekuid puuduste

kõrvaldamiseks;

2) saada kokkulepitud tasu;

3) siseneda ruumi avariide ja õnnetuste ärahoidmiseks või nende tagajärgede likvideerimiseks;

4) nõuda kasutaja poolt tekitatud kahju hüvitamist kui kahju tekkimises on kasutaja süülisus

tõendatud.

3.2 Kasutaja õigused:

1) saada ruum enda kasutusse ja kasutada neid sihipäraselt ning eesmärgipäraselt;

2) kasutada takistamatult ruumi ja selles olevaid kommunikatsioone (vesi, kanalisatsioon,

elekter, küte);

3.3 Kooli kohustused:

1) andma ruumi kasutusse vastavalt lepingus toodud tingimustele;

2) andma ruumi kasutajale üle spordihoone peaukse, staadionipoolse tagaukse ja spordihoone-koolimaja vahelise võtme;

3) hoidma korras süsteemid ruumi varustamiseks elektri, vee ja kanalisatsiooniga ning küttega;

4) võimaldama kasutada ruumi takistamatult;

5) mitte keelduma nõusoleku andmisest ruumi parendamiseks kui parendustööd on vajalikud ruumi mõistlikuks kasutamiseks ja majandamiseks;

6) teavitama ruumide kasutajat plaanilistest elektri ja veekatkestustest;

7) esimesel võimalusel kõrvaldama rikked keskkütte,- veevarustuse, - kanalisatsiooni ning elektrisüsteemides;

8) kool ei kanna vastutust materiaalsete väärtuste kaotsimineku, puudujäägi või rikkumise eest, mida kasutaja hoiab ruumis.

3.4 Ruumide kasutaja kohustused:

1) kasutama ruumi hoolikalt ja vastavalt sihtotstarbele;

2) hoonesse sisenemiseks ja väljumiseks kasutama spordihoone peaust ja staadionipoolset tagaust;

3) tagama, et ruumidesse ei ole ligipääsu kõrvalistel isikutel;

4) hoidma ruumi korras ning heakorrastatud seisundis;

5) taluma ruumi osas tehtavaid töid ja muid mõjutusi, mis on vajalikud ruumi säilitamiseks, puuduste kõrvaldamiseks, kahju ärahoidmiseks või selle tagajärgede kõrvaldamiseks;

6) teavitama kooli võimalikult kiiresti ohu tekkimisest, võttes tarvitusele abinõud tagajärgede likvideerimiseks;

7) tasuma lepinguga kokku lepitud kulud;

8) korraldama oma tegevuse viisil, mis ei häiri ega sea ohtu koolis töötavate ja kooliga piirneva asula elanike tavapärast tegevust;

9) hüvitama koolile täielikult kahjud, mis on tekkinud kasutaja süülise tegevuse tõttu;

10) tagastama kasutusperioodi lõppedes hoone võtmed;

11) kasutaja ei vastuta ruumi hariliku kulumise, seisukorra halvenemise ning muutuste eest, mis

on tekkinud ruumi tavapärasel kasutamisel.

**4. Teated**

Pooltevahelised käesoleva lepinguga seotud teated esitatakse kirjalikus vormis meiliaadressidel silver.tamm@kalitseliit.ee ja hasso.kukemelk@kolgajaanikool.ee

Juhtudel, kui teated on informatsioonilise iseloomuga, mille edastamisel teisele poolele ei ole õiguslikke tagajärgi, edastatakse teated telefoni teel.

**5. Lepingu rikkumise vabandatavus**

5.1 Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks olid asjaolud, mida pooled ei saanud mõjutada, ei võinud ega pidanud ette nägema ega ära hoidma, vastavalt võlaõigusseaduse (edaspidi: VÕS) § 103. (Vääramatu jõud). Nimetatud asjaolu olemasolu peab olema tõendatav ning vaatamata eelnimetatud vääramatu jõu asjaoludele, on pooled kohustatud võtma tarvitusele abinõud tekkidavõiva kahju vähendamiseks. Kui takistav asjaolu on ajutine, on kohustuste rikkumine vabandatav üksnes aja vältel, mil asjaolu takistas kohustuse täitmist.

5.2. Pool, kelle tegevus lepingujärgsete kohustuste täitmisel on takistatud ettenägemata asjaolude tõttu, on kohustatud sellest viivitamatult teatama teisele poolele vahenditega, mis tagavad teate kiireima edastamise.

**6. Muud tingimused**

6.1. Käesoleva lepingu mittetäitmisest või mittenõuetekohasest täitmisest tulenevad vaidlused lahendatakse läbirääkimiste teel, kokkuleppele mittejõudmisel kohtus.

6.2. Lepingu mittetäitmisega või mittenõuetekohase täitmisega teisele lepingupoolele tekitatud kahju hüvitamise küsimustes juhinduvad pooled VÕS § 127, 128, 132, 134, 136, 139 ja 395.

6.3. Kõigis küsimustes, mis ei ole reguleeritud käesoleva lepinguga, juhinduvad pooled Eesti Vabariigi seadusandlusest.

6.4. Käesoleva lepingu tõlgendamisel juhinduvad pooled VÕS § 29 sätetest.

Kolga-Jaani Kool: Ruumide kasutaja:

Hasso Kukemelk Silver Tamm

(allkirjastatult digitaalselt) (allkirjastatud digitaalselt)